Z A P I S N I K
33. sjednice Vijeća Mjesnog odbora Prečko, održane 28. veljače 2024., u prostorijama Mjesne samouprave Prečko, Prečko 2a, s početkom u 19:00 sati.

NAZOČNI ČLANOVI VIJEĆA:
Miro Bašić, Petra Fabrični, Irena Kolbas, Biserka Kopčok, Marko Palada, Mirjana Sporiš, Branka Štrkalj, Ivana Tolić
NENAZOČNI ČLANOVI: Dominik Gluhinić, Nenad Stepinac
OSTALI NAZOČNI: Nema
Sjednicom predsjedava: Marko Palada, predsjednik Vijeća.
Zapisnik vodi: Marko Palada, predsjednik Vijeća.

Predsjednik konstatira da je nazočno 8 od 11 članova Vijeća, što znači da Vijeće može pravovaljano odlučivati te otvara 32. sjednicu Vijeća Mjesnog odbora Prečko.
Vijeće jednoglasno prihvaća tekst Zapisnika 32. sjednice Vijeća održane 24. siječnja 2024., bez izmjena.

Slijedom navedenog na prijedlog predsjednika Vijeće jednoglasno utvrđuje:
DNEVNI RED:
1. [bookmark: _Hlk160184834]Prijedlog izvješća o radu Vijeća Mjesnog odbora Prečko za 2023.
2. Povremeno korištenje prostora Mjesnog odbora Prečko
3. Prijedlog postave košarica za životinjske fekalije u Jarnovićevoj ulici
4. Prijedlog postave zaštitnih prepreka na južnom nogostupu u Jarnovićevoj ulici od Ulice Božidara Kunca do Ulice Dore Pejačević
5. [bookmark: _Hlk160188424]Prijedlog proširenja kapaciteta parkirališnih mjesta oko RŠC Jarun
6. Pitanja, prijedlozi i obavijesti
Ad.1. Prijedlog izvješća o radu Vijeća Mjesnog odbora Prečko za 2023.
Članovi Vijeća primili su pisani materijal uz poziv.
U raspravi sudjeluju svi članovi Vijeća.
Nakon rasprave Vijeće jednoglasno donosi:

IZVJEŠĆE O RADU
VIJEĆA MJESNOG ODBORA PREČKO
U 2023. GODINI


1. UVODNE NAPOMENE

Ukupni rad i djelovanje, kao i zadaće, prava i ovlasti Vijeća Mjesnog odbora Prečko normativno se zasnivaju na aktima u kojima se njegov djelokrug i aktivnosti precizno usmjeravaju i određuju propisanim odredbama. To su: Statut Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22), Pravila Mjesnog odbora Prečko i Poslovnik o radu Vijeća Mjesnog odbora Prečko.
Programsko - plansko usmjerenje rada Vijeća definirano je usvajanjem nekih temeljnih dokumenata, odnosno pridržavanjem drugih ranije usvojenih, kao i onih koji predstavljaju pravno uporište za rad, a koji su, shodno tome, u svojoj ukupnosti bili programi vodilje za djelovanje Vijeća kroz 2023. godinu – Poslovnik Vijeća, Statut Grada Zagreba itd., a na temelju kojih su sjednice bile planirane, pripremane, sazivane i vođene.
1. SASTAV VIJEĆA 

Miro Bašić (SDP), Petra Fabrični (HDZ), Dominik Gluhinić (HDZ), Irena Kolbas (ZJN), Biserka Kopčok (NL), Marko Palada (ZJN), Nenad Stepinac (DP), Mirjana Sporiš (NL), Branka Štrkalj (SDP), Ivana Tolić (ZJN).
Dana 3. veljače 2023. Vildani Botonjić (ZJN) prestaje mandat članice Vijeća zbog prestanka prebivališta na području Mjesnog odbora Prečko.
Dana 1. lipnja 2023. zamjenik članice Vijeća Tonkice Marić (HDZ), Jakov Kiš (HDZ) podnio je ostavku na obnašanje dužnosti zamjenika članice Vijeća, te dana 7. lipnja 2023., Petra Fabrični (HDZ) počinje obnašati dužnost zamjenice članice Vijeća.
1. O RADU VIJEĆA

a) Predsjednik Vijeća
	Predsjednik Vijeća vršio je svoje dužnosti temeljem odredbi Pravila Mjesnog odbora Prečko (članak 21.). Osim toga obavljao je i cijeli niz drugih aktivnosti vezanih uz poslove i zadaće funkcije koju obnaša. Poklanjao je izuzetno veliku pažnju komunikaciji s građanima s kojima je, zajedno s ostalim članovima Vijeća, obavljao razgovore po potrebi, prvenstveno u za to određenim terminima dežurstava Vijeća Mjesnog odbora, nastojeći im pomoći u rješavanju mnogobrojnih pitanja, posebno onih komunalne prirode. Glavni činitelj upućenosti i uvida u aktualnu problematiku Četvrti, a s time i promptnog reagiranja na akutne probleme koji su zahtijevali ekspeditivno rješavanje bili su česti obilasci terena, u svako vrijeme. Tijesno su surađivali s predsjednikom Vijeća Gradske četvrti, osobito na redovnim sastancima koordinacije Gradske četvrti.
	b) Potpredsjednica Vijeća
            Potpredsjednica Vijeća sukladno odredbama članka 22. Pravila Mjesnog odbora Prečko, njezinim dužnostima, pomagala je predsjedniku u njegovom radu.
c) Članovi Vijeća

            Članovi Vijeća svoje pravo i dužnosti, određene člankom 23. Pravila Mjesnog odbora Prečko, ostvaruju uglavnom sudjelujući u radu sjednica Vijeća. Njihovo se djelovanje očituje prvenstveno kroz sudjelovanje u raspravama te iznošenje prijedloga, pitanja i zahtjeva. Članovi Vijeća u tom su pogledu iskazali visoku spremnost za aktivno angažiranje. Povrh toga, sudjelovali su u redovitim dežurstvima članova vijeća organiziranih radi ostvarivanja neposrednih kontakata i razmjene informacija s građanima, a sve u cilju što kvalitetnijeg i promptnijeg rješavanja najvažnijih problema svakodnevnog života građana, osobito onih komunalne prirode. Osim toga, članovi Vijeća prema potrebi obilazili su teren u skladu sa zahtjevima građana i Vijeća Gradske četvrti (evidentiranje lokacija spremnika za odvojeno prikupljanje otpada, divljih odlagališta otpada, oštećenja na kolnicima i nogostupima, stanja zelenih površina i dr.).
3.1. SADRŽAJ I UČINCI RADA VIJEĆA
Što se tiče strukture akata Vijeća prema predlagateljima (inicijatorima) uglavnom su to bili predsjednik Vijeća i Vijeće Gradske četvrti.
U ukupnom radu Vijeća poseban osvrt svakako zavređuje planiranje i realizacija Plana malih komunalnih akcija kao i Plana komunalnih aktivnosti kojeg donosi Vijeće Gradske četvrti, kao najvažnijeg instrumenta kojim Vijeće Mjesnog odbora, u prethodnoj pripremi tog Plana, može izravno utjecati na zadovoljavanje različitih konkretnih potreba u pojedinim dijelovima Mjesnog odbora. 
Sukladno Zaključku o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21) Vijeće je odlučivalo o povremenom korištenju prostora mjesne samouprave u ulici Prečko 2a dok je odluke o jednokratnom korištenju prostora donosio predsjednik Vijeća temeljem ovlasti Vijeća.
S pozicije „Ostali nespomenuti rashodi poslovanja“ Vijeće je odobrilo korištenje sredstava u svrhu financiranja dijela organizacije manifestacije Dani Trešnjevke – jug u 2023., u iznosu od 501,83 eura, prema ponudi 3-1-1 Centra za kulturu Trešnjevka, koja se održala na dan 13. svibnja 2023.
1. ZAKLJUČNE OCJENE

Vijeće Mjesnog odbora Prečko potvrdilo se kao mjesto artikulacije zajedničkih potreba i interesa stanovnika svoga područja. Učestalo obraćanje Vijeću građana, udruga i drugih subjekata s njihovim zahtjevima, prijedlozima, upitima i inicijativama ponajbolje svjedoči da je Vijeće prihvaćeno kao promicatelj demokratske rasprave i odlučivanja o zajedničkim prioritetima stanovnika Mjesnog odbora.
Iako niti samo Vijeće još nije zadovoljno krajnjim učincima svoga djelovanja u pogledu brzine i kvalitete rješavanja pojedinih problema na području Mjesnog odbora, odnosno spremnosti gradskih upravnih tijela i drugih institucija na uvažavanju njegovih inicijativa, prijedloga i zahtjeva, i s tim u vezi očekuje se napredak u sljedećem razdoblju. To otvara velike mogućnosti za daljnje unapređivanje rada Vijeća u idućim godinama, a time i za sve izravnije i učinkovitije sudjelovanje svih zainteresiranih građana u upravljanju Mjesnim odborom, Gradskom četvrti Trešnjevka - jug i Gradom Zagrebom.



Sjednice vijeća 
	Ukupan broj održanih sjednica vijeća MO
	12

	Ukupan broj točaka dnevnih redova održanih sjednica vijeća MO
	69

	Ukupan broj akata (zaključaka) donesenih na sjednicama vijeća MO
	86

	Broj pitanja, zahtjeva i prijedloga članova vijeća MO na koje su zatraženi odgovori ili očitovanja gradskih tijela ili drugih subjekata
	2

	Broj pitanja, zahtjeva i prijedloga članova vijeća MO na koje su pribavljeni odgovori ili očitovanja gradskih tijela ili drugih subjekata
	6

	Broj donesenih mišljenja vijeća o prijedlozima (nacrtima) akata gradskih tijela
	2

	Broj donesenih mišljenja vijeća o prijedlozima (nacrtima) akata Vijeća GČ
	0

	Broj sjednica vijeća kojima su prisustvovali zaposlenici Službe za MS
	3

	Broj sjednica na kojima su zapisnike vodili sami članovi VMO
	9

	Uobičajeno (najčešće) vrijeme održavanja sjednica VMO
	18:00



Korištenje prostora mjesne samouprave
	
	

	Broj izdanih odobrenja za povremeno korištenje bez naknade
	27

	Broj izdanih odobrenja za jednokratno korištenje bez naknade
	36

	Broj izdanih odobrenja za povremeno korištenje uz naknadu
	0

	Broj izdanih odobrenja za jednokratno korištenje uz naknadu
	3

	Broj odobrenja izdanih političkim strankama
	6

	Broj odobrenja izdanih udrugama umirovljenika
	17

	Ukupan broj sati korištenja prostora MS tjedno
	643



Zahtjevi građana i pravnih osoba
	
	

	Broj zaprimljenih podnesaka vijeća mjesnog odbora
	55

	Broj podnesaka proslijeđenih drugim subjektima
	27

	Broj riješenih podnesaka (predmeta)
	39



Ad.2. Povremeno korištenje prostora Mjesnog odbora Prečko.
Članovi Vijeća primili su pisani materijal uz poziv.
U raspravi sudjeluju svi članovi Vijeća.
Nakon rasprave Vijeće jednoglasno donosi:

Z A K LJ U Č A K
o stavljanju izvan snage zaključka o povremenom korištenju
 prostora Mjesnog odbora Prečko, Prečko 2a

1. Stavlja se izvan snage zaključak o povremenom korištenju prostora u objektu Mjesnog odbora Prečko, Prečko 2a, KLASA: 024-08/23-003/1685; URBROJ: 251-13-11-15/003-23-14 od 30. kolovoza 2023..
2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost.
Z A K L J U Č A K
1. [bookmark: _GoBack]Udruzi Centru za edukaciju i savjetovanje „Sunce“ odobrava se povremeno korištenje prostora u objektu Mjesnog odbora Prečko, Prečko 2a, u terminu: utorkom od 17 do 19 sati (prostorija 10) i četvrtkom od 19:00 do 20:00 sati (prostorija 10) i teče od 5. ožujka 2024. do 30. lipnja 2024. godine.
2. Prostor iz točke 1. ovog zaključka, Udruga Centar za edukaciju i savjetovanje „Sunce“   koristit će bez naknade.
3. Udruga Centar za edukaciju i savjetovanje „Sunce“ obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.

Z A K L J U Č A K
1. Udruzi građana treća životna dob Trešnjevka odobrava se povremeno korištenje prostora u objektu Mjesnog odbora Prečko, Prečko 2a, u terminu: ponedjeljkom i petkom od 17 do 19 sati (prostorija 10) i teče od 4. ožujka 2024. do 30. lipnja 2024. godine.
2. Prostor iz točke 1. ovog zaključka, Udruga građana treća životna dob Trešnjevka   koristit će bez naknade.
3. Udruga građana treća životna dob Trešnjevka obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.

[bookmark: _Hlk157157351][bookmark: _Hlk160187746]Ad.3. Prijedlog postave košarica za životinjske fekalije u Jarnovićevoj ulici.
Članovi Vijeća primili su pisani materijal uz poziv.
[bookmark: _Hlk160188215]U raspravi sudjeluju svi članovi Vijeća.
Nakon rasprave Vijeće jednoglasno donosi:
Z A K LJ U Č A K
o postavljanju košarica za životinjske fekalije 
u Jarnovićevoj ulici

1. Vijeće Mjesnog odbora Prečko razmatralo je prijedlog o postavi  košarica za životinjske fekalije u Jarnovićevoj ulici.
2. Vijeće je suglasno s predmetnim prijedlogom te traži postavljanje košarica za životinjske fekalije u Jarnovićevoj ulici prema skici u prilogu: 
a) Na križanju s ulicom Slavenskog, uz ogradu OŠ Nikola Tesla
b) Uz pješačku stazu sa sjeverne strane, između križanja s Lhotkinom i Dobronićevom ulicom
3. Zaključak dostaviti Vijeću Gradske četvrti Trešnjevka - jug.

Izvadak iz Geoportala:
[image: ]
Ad.4. Prijedlog postave zaštitnih prepreka na južnom nogostupu u Jarnovićevoj ulici od Ulice Božidara Kunca do Ulice Dore Pejačević.
Članovi Vijeća primili su pisani materijal uz poziv.
U raspravi sudjeluju svi članovi Vijeća.
Nakon rasprave Vijeće jednoglasno donosi:
Z A K LJ U Č A K
o postavljanju zaštitne prepreke na južnom nogostupu u Jarnovićevoj ulici od Ulice Božidara Kunca do Ulice Dore Pejačević

1. Vijeće 	Mjesnog odbora Prečko razmatralo je prijedlog postave zaštitne prepreke na južnom nogostupu u Jarnovićevoj ulici od Ulice Božidara Kunca do Ulice Dore Pejačević.
2. Vijeće je suglasno s predmetnim prijedlogom te traži postavu vatrogasnih stupića prema skici u prilogu.
3. Zaključak dostaviti Vijeću Gradske četvrti Trešnjevka - jug.

Izvadak iz Geoportala:
[image: ]


Ad.5.	Prijedlog proširenja kapaciteta parkirališnih mjesta oko RŠC Jarun.
Članovi Vijeća primili su pisani materijal uz poziv.
U raspravi sudjeluju svi članovi Vijeća.
Nakon rasprave Vijeće jednoglasno donosi:
Z A K LJ U Č A K
o prijedlogu proširenja kapaciteta parkirališnih mjesta oko RŠC Jarun

1. Vijeće Mjesnog odbora Prečko razmatralo je prijedlog Gradskog ureda za mjesnu samoupravu, promet, civilnu zaštitu i sigurnost o proširenju kapaciteta parkirališnih mjesta oko RŠC Jarun.
2. Vijeće je suglasno s predmetnim prijedlogom.
3. Ovaj se zaključak dostavlja Vijeću Gradske četvrti Trešnjevka – jug.

Ad.6. Pitanja, prijedlozi i obavijesti
Budući da se nitko ne javlja na riječ, predsjednik konstatira da je dnevni red iscrpljen i zaključuje sjednicu.
Sjednica završava u 20:17 sati. 
KLASA: 024-08/24-003/482
URBROJ: 251-13-11-15/004-24-3
U Zagrebu, 28. veljače 2024.

Zapisnik sastavio:
Marko Palada

Predsjednik
Vijeća Mjesnog odbora 
                Prečko

                                                                                                        Marko Palada




Izvješće o glasovanju na 33. sjednici VMO Prečko, 28. veljače 2024. 

	
Članovi Vijeća
	Prihvaćanje zapisnika

